Artikels – Page 3 – Liplekker
Wanneer ek mayonaise eet of dit sien dan dink ek aan Pieter Pieterse. Hy het mos jare gelede so ‘n kookprogram gehad wat hy aangebied het. In hierdie program het hy altyd as hy mayonaise gebruik gesê jy moet ‘n paar lepels mangonysie oorgooi. ‘n Man met vele talente en plat op die aarde was.
Waar kom mayonaise vandaan ? Net soos met baie ander kosse het mayonaise ook maar ‘n duistere verlede wat nie presies vasgestel kan word nie. Daar word beweer dat ‘n tipe mayonaise alreeds in die antieke Romeinse tyd bestaan het. Maar daar kan geen geskrifte gevind word om dit te bevestig nie.
Daar word beweer dat in 1756 met die oorwinning van die eerste veldslag van die 7 jarige oorlog, die Franse die eerste mayonaise gemaak het om die die oorwinning te vier. Daar word verder beweer dat die mayonaise die eertse keer gemaak is by ‘n banket ter ere van Generaal Richelieu. Hy was die brein agter die oorwinning van die veldslag. Ek het al ‘n paar manne gesien wat ‘n geveg met Genberaal Richelue in die kroeg aangeknoop het, en hulle het nie goed gelyk nie.
Oor die oorsprong van die woord mayonaise word daar ook wyd en syd bespiegel. Dit is blykbaar van die Franse woord “manier” afgelei. Een van die betekenisse van die woord is moontlik “om te klits.” ‘n Ander betekenis kom ook van ‘n antieke Franse woord “moyen” af wat eiergeel beteken. Mayonaise se resep het van Frankryk na Engeland toe oorgewaai en van daar af na Amerika en die res van die wêreld toe.
Baie min mense maak deesdae hulle eie mayonaise. Die rede daarvoor is seker dat dit so moeilik is om te maak. Net ‘n bietjies te veel olie en die mayonaise skif, dan is al daardie bestanddele daarmee heen. Na ‘n paar mislukkings het ek dit ‘n paar keer reggekry om my eie mayonaise te maak, en vir my was dit die moeite werd gewees. Tuisgemaakte mayonaise is heerlik.
Vir die mense wat nog nie hulle eie mayonaise gemaak het nie, dit is ‘n mengsel van olie, eiergeel en asyn of suurlemoensap. Hier geld die reël ook van hoe beter die bestanddele hoe beter gaan die mayonaise smaak. Die asyn en eiergeel word gemeng en dan word die olie drupsgewys bygevoeg. Soos ek voorheen gesê het, net een glip van die hand en jy sit met ‘n gemors.
Maar die slim Amerikaners het natuurlik weer die resep geneem en so ‘n bietjie aangepas en die resultaat is Miracle Whip. ‘n Ene Charles Chapman het in 1933 ‘n masjien ontwerp wat kon klits teen een helse spoed. Wat die masjien so uniek gemaak het was dat al die bestanddele soos die olie, eiergeel, asyn en meer as 20 geheime speserye, kon voortdurend in die masjien ingaan om geklits en gemeng kon word. Vir ‘n manjefieke slaai, gebruik eerder Miracle Whip as wat jy gewone mayonaise sal gebruik.
Wat het eende en mangonysie met mekaar te doen ? Ek weet nie, ek het nog so ‘n paar reëls oopgehad en toe dit goedgedink om so ‘n ietsie oor Peking Duck te skryf. Dit is ook maar ‘n kort stukkie. Peking Duck (Eend) het sy oorsprong in die Ming Dynasty sowat 600 jaar gelede gehad. In daardie tyd het sjefs vanoor die hele land na Beijing toegegaan om vir die heerser van Sjina te kook. Dit was vir hulle ‘n baie groot eer om vir die heerser te kook.
Indien ‘n sjef sy sout werd was en goeie kos voorberei het, het die heerser die sjef sommer ‘n minister in sy kabinet gemaak. Die resepte en disse wat vir die heerser gaargemaak is, het maar ‘n geheim gebly. Maar van die skelm sjefs het die resepte uitgesnokkel. Hulle het begin om restaurante in Beijing oop te maak en hierdie heerlikke hemelse kosse aan die gewone man in die straat voor te sit.
So in 1911 het die Peking Duck ook sy vesrkyning in die strate van Beijing gemaak. Peking duck word voorberei so ongeveer 24 uur voor die tyd. Daar word lug tussen die vel en die een ingeblaas om die vel en die vleis van mekaar te skei. Die eend word dan in in plek gehang om winddroog te word. So ‘n ruk voor die gaste opdaag, word die eend in die oond geplaas en gebak. Die gevolg is ‘n vel wat heerlik bruin en crispy gebak is en vleis wat heerlik sag en sappig is.
Dit is die einde niet. Wanneer gaar word die eend op ‘n trollie na die gaste toe gestoot deur die sjef. Die sjef is getooi met wit handskoene. Die eend word dan in 120 dun skyfies gesny en bedien met ‘n ligte pannekoek, komkommer skyfies en ‘n verskeidenheid van souse. Iets wat ek graag nog sal wil probeer.
Ek glo nie die sjefs sal in hulle skik wees as jy die Peking Duck in ‘n mangonysie doop en dan eet nie. Dit laat my sommer aan die grappie dink: As jy in ‘n kroeg inloop, hoe sal jy weet watter persoon is Mike Schutte ? Dit is die persoon wat sy Ouma beskuitjie in die Irish Koffie druk.
Author adminPosted on Nov 26, 2014 Jan 20, 2015 Categories ArtikelsLeave a comment on Mangonaise en Eende
Author adminPosted on Nov 25, 2014 Jan 20, 2015 Categories ArtikelsLeave a comment on Maak daardie foute reg
Author adminPosted on Nov 24, 2014 Jan 20, 2015 Categories ArtikelsLeave a comment on Lui Lekker Lewe
Author adminPosted on Nov 23, 2014 Jan 20, 2015 Categories ArtikelsLeave a comment on Kremetart
Author adminPosted on Nov 20, 2014 Jan 20, 2015 Categories ArtikelsLeave a comment on Kos stories
Kos in die Nuus
Hierdie is ‘n klompie artikels wat ek versamel het waarin kos die nuusmaker was. Hoop julle vind dit net so interessant soos wat ek dit gevind het.
Eastern Foods Inc die vervaardigers van Naturally Fresh ®, ook in Amerika, maak ‘n slaaisous spesiaal vir kinders wat gelaai is met vitamines. Hulle filosofie is hulle wil kinders kis gee wat lekker maar ook gesond is. Hierdie slaaisouse is nie sommer enige kleur nie, maar dit is ‘n skokkende pers en ‘n mooi helder oranje. Hierdie slaaisouse is veronderstel om saam met vars groente geniet te word. Die vervaardigers neem dat hulle so die kinders sal leer om reg te eet. Gelukkig is ek nie meer ‘n kind nie.
Ek weet wat bedien hulle in ‘n kroeg en dit is natuurlik drank. Ek het ook al gehoor van ‘n koffie kroeg en as ek reg kan onthou het ek iewers gelees van ‘n water kroeg. Maar in New York het daar nou ‘n sjokolade kroeg oopgemaak. Hier kan jy sjokolade koop, en onder andere nostalgiese sjokolade stafies, wat dit ook mag beteken. Hulle bedien darem ook tee en koffie saam met heerlike gebak, en o ja warm sjokolade ook. Miskien moet van ons meer vindingryke Suid Afrikaners wat in New York is begin met ‘n biltong kroeg of dalk ‘n koeksister kroeg.
Wat is die gewildste drankie in Engeland. Nee dit is nie tee nie maar wel Coke. Hulle reken die tweede gewildste drankie is wyn. Wyn verkope in Engeland is aan die styg. As julle wou weet hoeveel spandeer die Engelse aan Coke is dit maar net sowat 670 miljoen pond per jaar.
Tesco, een van die grootste kleinhandelaars in Engeland het so ‘n ruk gelede ‘n program geskryf wat jy van die Internet kan aflaai. Hierdie program kan dan afgelaai word en dan kan jy rustig op jou tyd sit en jou inkopielys voltooi, en dan oplaai sodra jy weer op die internet gaan. Hulle sê nie wat vêrder met jou bestelling word nie. So dit word seker afgelewer.
Die gewildste vleis in Europa ? Hoender en varkvleis. Hulle reken dat die Europeër gemiddeld sowat 21.4 kilogram hoender per jaar eet.
Hier in Suid Afrika is daar nou ‘n debat aan oor die groei van Genetiese Veranderde Graan. As daar iemand is wat baie van die dinge weet, skryf asb net so ‘n paar sinne oor die onderwerp vir ons. Dit sal opreg waardeer word. Party kenners neem dat die graan jou op een of nader manier kan “verander”. Ander kenners neem dat die graan niks aan jou kan doen nie. Ek weet min van die onderwerp maar my mening is dat indien jy die graan sal eet, gaan jou liggaam al die minerale en vitamienis uit die graan neem en die res van die produk gaan op ‘n natuurlike wyse deur jou liggaam verwerp word.
AL wanneer kos in die nuus is by ons is as daar iemand afgedreig word of doodgaan aan die eet van giftige kosse. So ‘n jaar of twee gelede is daar twee kinders in Springs dood nadat hulle blikkies vis geëet het wat nie meer so vars was nie. Hulle was baie arm en ‘n familie lid, sovêr ek kan onthou, het hierdie blikkies vis baie goedkoop gekry. Maar die verval datum was al lankal in die verlede gewees. Die kinders het van die vis geëet en dit sekerlik ook geniet. ‘n Paar ure daarna het hulle gesterf van voedsel vergiftiging. Dit is die tipe nuus waarsonder ek kan klaarkom.
Kos, omdat dit so belangrik is, sal maar kort kort opduik in die nuus. Al is dit net om te sê dat die kospryse opgaan.
Author adminPosted on Nov 19, 2014 Jul 13, 2019 Categories ArtikelsLeave a comment on Kos in die Nuus
Author adminPosted on Nov 18, 2014 Jan 20, 2015 Categories ArtikelsLeave a comment on Kos en Trane
Dit is al oor en oor bewys dat alkohol, veral brandewyn die taaiste vleis kan tem en sagmaak. Dit is ook goed om die wenk te onthou wanneer mens ‘n potjie maak en nie baie seker is oor die kwaliteit nie. Gooi dan maar so ‘n sopie of twee brandewyn by.
Wanneer mens ‘n fondue hou met kaas kan jy ook so ‘n knoetsie wyn by die kaas gou want alkohol verlaag die kookpunt van kaas en dit laat die kaas ook nie skim nie. Bier is ook baie goed om mee te bak want die bier het baie suurdeeg in wat brode goed en mooi sal laat rys.
Wanneer mens met alkohol kook verdamp al die alkohol nie onmiddelik nie. Deur die jare is ons gekondisioneer dat al die alkohol verdamp wanneer mens hitte bysit. Wanneer mens met alkohol kook is daar na 15 minute 45% van die alkohol nog in die kos. Na 2 ½ ure is daar slegs 5% van die alkohol oor.
Wanneer jy nou met jou kookboek voor die stoof staan en jy wil jou gunsteling resep aanmekaarslaan en so ‘n bietjie alkohol daarin gooi, en jy kom agter jy het nie meer enige alkohol nie wat doen mens dan. Dit is maklik gebruik iets anders. Hier volg so ‘n lys met alkohol vervangers:
Bier Ginger Ale of Wit Vonkel Druiwesap.
Brandewyn Vrugtesap soos bv appelkoos, perske of druiwe.
Vonkelwyn Vonkel Druiwesap.
Kahlua Sterk koffie met ‘n lepel kakao.
Rooiwyn Verdunde rooiwynasyn, rooi druiwesap verdun met rooiwynasyn.
Sherrie Lemoen of Pynappelsap.
Southern Comfort Perskenektar gemeng met appelasyn.
Witwyn Verdunde Witwynasyn, wit druiwesap verdun met appelasyn of jy kan ¼ koppie asyn meng met ‘n ¼ koppie water en een eetlepel suiker.
Alkohol in kos het sy voordele en dit is smaak en die sagmaak van die vleis. Daarby sal mens nie kan kom nie. Wanneer mens kook met alkohol is daar een goue reël en veral met wyn en dit is ‘n mens skeep nie af met die ander bestanddele nie, so moet ook nie met die wyn afskeep nie. Kook eerder met ‘n goeie wyn wat jou ander bestanddele sal komplimenteer as wat jy dalk ‘n goedkoop suur wyn in die kos gooi en alles bederf.
Kos groete van huis tot huis.
Author adminPosted on Nov 17, 2014 Jan 20, 2015 Categories ArtikelsLeave a comment on Kook met Alkohol
Author adminPosted on Nov 16, 2014 Jan 20, 2015 Categories ArtikelsLeave a comment on Kompetisie Eet
Daar is seker min mense wat nie van Kolonel Sanders se hoender hou nie. Dit is al ‘n huishoudelikke naam in Suid Afrika. Almal ken die gryskop man, met swart strik das. As ek aan Kentucky hoender dink kom beelde van my jong dae op. Toe ek sowat ses of sewe was (so in 1962 se koers) het ons hoenders aangehou in ons erf. Daardie tye kon mens dit nog doen. Ek het so saam met die hoenders in die agterplaas gaan speel. Hulle het nie een dag se rus en vrede gehad nie want ek het hulle goed rondgejaag. Veral die een hennetjie wat ek kiepie genoem het.
So eendag stuur my Pa my om by ‘n vriend te gaan speel. Daar hardloop ek om die hoek. Toe ek by my vriend se huis aankom is hulle nie daar nie. Net daar draai ek om en hardloop terug net om te sien dat my Pa kiepie se kop afkap. Ek het gehuil en so tussen die trane deur het ek gesê dat ek nooit weer kiepie vleis gaan eet nie. Vir 11 jaar van my lewe was dit waar gewees. Elke keer as my Ma hoender gaargemaak het moes sy vir my iets anders gaarmaak.
In my matriek jaar gaan ‘n paar van ons uit. Toe ons by my vrou se huis aankom het haar Ma as ‘n treat vir ons jong klomp Kentucky hoender gekoop. Hier sit ek met hierdie hoender boudjie in my bord. Omdat ek nog skoonma wou beindruk het ek die hoender maar gevat en begin eet. Ek was ook te skaam om die vriendelikke tannie te se ek eet nie hoender nie. Dit het swaar gegeaan maar die hoender is in en was toe nie sleg nie.
Genoeg van my. Kolonel Sanders het op 65 jarige ouderdom op straat gesit nadat hy jare lank ‘n eienaar was van ‘n Restaurant. Hy het in die tou gaan staan vir sy eerste werkloosheids tjek. Hy het ‘n skamele $ 105 tjek gekry. In sy jong dae moes die kolonel vir sy broers en susters sorg. Hy het geleer kook by sy ma, wat hom onderandere geleer het hoe om hoender gaar te maak.
Hy het verskeie werke gehad en een van die werke wat hy gehad het was as bestuurder van ‘n Motorhawe. Hy het ‘n gaping in die mark raakgesien en begin om vir die reisigers wat by sy motorhawe aan doen kos te verskaf. Sy kos besigheid het so goed gedoen dat hy eindelik ‘n restaurant oopgemaak het en hoog op die spyskaart was gebraaide hoender met 11 verskillende kruie en speserye.
In 1935 toe Sanders 45 was, het die Goeweneur van Kentucky hom ‘n Kentucky Kolonel gemaak. Lyk vir my iets soos ‘n ere burgerskap. Hy het die titel gekry vir sy wonderlikke kos wat hy gemaak het.
Op die hoogtepunt van sy restaurant en sy loopbaan, hoor die Kolonel dat daar ‘n snelweg gebou gaan word en dat die snelweg al die reisegers verby die dorp gaan neem. Nadat die snelweg gebou is maak die Kolonel sy Restaurant toe. Na sy eerste werkloosheids tjek het hy gesien dat hy finansieel nie gaan oorleef nie. Net daar beskuit hy dat hy nie vir altyd op sy stoep gaan sit en wag vir die skrale tjek van die regering nie.
Hy gaan praat toe met mense en oorreed hulle om geld te belê in sy hoender resep. Net daar is Kentucky Fried Chicken gebore. Die Kolonel was nog aktief in die besigheid gewees totdat hy 80 geword het. Vandag word Kentucky hoender daagliks in 80 lande bedien. Nog steed met die oorspronklikke resep.
Hoender is en bly maar een van die heerlikste vleise wat daar is. Daar kan soveel met hoender gedoen word en op soveel maniere gaargemaak word. Ons moet miskien dankie sê aan die mense wat die snelweg beplan en gebou het. As dit nie vir hulle was nie, sou die Kolonel se heerlikke resep vir ewig vir ons verlore gewees het.
Author adminPosted on Nov 13, 2014 Jan 20, 2015 Categories ArtikelsLeave a comment on Kolonel Sanders